Ons lewens is gejaagd. Baie van ons het al daarvan gedroom om op 'n verlate eiland gestrand te wees. Daar waar jy kan rustig wees, jou gedagtes kan laat gaan en kan stil word saam met God.
Die Bybelgenootskap het onlangs 'n groep jongmense ontmoet wat juis oppad was na so 'n ondervinding.
Op 6 April het die navorsingskip, die SA Agulhas II, vanuit die Kaapse Hawe vertrek oppad na Marion Eiland. Aanboord was 'n groep van 20 jongmense, hoofsaaklik nagraadse studente en tegnici, wat vir die volgende 13 maande navorsing op die eiland gaan doen.
Baie van die individue wat vir hierdie ekspedisie aantree, is dikwels onseker hoe hulle sal reageer as die afsondering hulle tref, ver weg van familie en vriende en afgesny van die wêreld daar buite.
"Dit is 'n eer om hierdie soort hulp te ontvang. Die Bybel is vir my 'n manier om met God in verbinding te tree," het die meterologies tegnikus gesê.